boleng bo babatsehang, bohle bo tšoana le setšoantšo. mpho e nyane kea leboha Baagi botlhe ba kgona le go nna le tshwanelo le tiro go tsaya karolo mo mmusong le mo setšhabeng se se tlhabologileng. Seno ke nngwe ya mesupatsela ya botlhokwa thata ya temokerasi. Botsayakarolo jwa moagi bo tsenyeletsa go emela ditlhopho, go bouta mo ditlhophong, go itse, go ngangisana ka merero, go tsenela dikopano tsa baagi le tsa selegae, go tsenela mekgatlho e e seng ya mmuso kana mekgatlho e mengwe mo baaging ba gaeno, go duela makgetho, go ipelaetsa, go dira thapedi, jj. Botsayakarolo bo kaya gore batho ba amega mo baaging ba bona le mo go laoleng baagi ba bona. Hong Kong e ne ya busediwa mo go PRC ka 1 Phukwi 1997, e pele e neng e le koloni ya Britain. Ka ntlha ya se, Hong Kong e ne ya itsege jaaka HKSAR ya People's Repub-lic of China (PRC). PRC e laola dikamano tsotlhe tsa sesole le tsa boditšhaba (naga go naga) le merero e e ka amang tshireletso le puso ya PRC. Le fa go le jalo, merero yotlhe e e amanang le tsamaiso ya semolao (go akaretsa molao ka boona), taolo ya madi, kopano ya ditirelo tsa kwa ntle, kgololosego ya bobegakgang, thuto, kgwebisano, merero ya setso le thekenoloji, jj. e sa ntse di le ka fa tlase ga Puso ya HKSAR.